Σωτήρης Αλεξανδρόπουλος

Ο Σωτήρης Αλεξανδρόπουλος (γενν. 26 Νοεμβρίου 2001) είναι Έλληνας διεθνής ποδοσφαιριστής, ο οποίος αγωνίζεται ως αμυντικός μέσος και κεντρικός μέσος για τον Ολυμπιακό, με δανεισμό από την Σπόρτινγκ Λισαβόνας.

Σταδιοδρομία σε συλλόγους

Παναθηναϊκός 
Ο Αλεξανδρόπουλος ξεκίνησε τα πρώτα του βήματα στον Παναθηναϊκό, στις ακαδημίες του οποίου αγωνιζόταν από το 2010.

Το πρώτο του επίσημο παιχνίδι με την αντρική ομάδα το έκανε στις 20 Οκτωβρίου του 2019 στο Περιστέρι  απέναντι στον Ατρόμητο, αντικαθιστώντας τον αρχηγό της ομάδας, Δημήτρη Κουρμπέλη.

Στις 15 Ιουνίου 2021 επέκτεινε το συμβόλαιό του με τον Παναθηναϊκό μέχρι το καλοκαίρι του 2024.

Πέτυχε το πρώτο του γκολ απέναντι στον Απόλλων Σμύρνης στην πρεμιέρα του πρωταθλήματος σε μια νίκη 4-0 υπέρ του Παναθηναϊκού.

Σπόρτινγκ Λισαβόνας 
Τον Αύγουστο του 2022, εντάχθηκε στην Σπόρτινγκ Λισαβόνας, η οποία έβαλε στο συμβόλαιο του ρήτρα αποδέσμευσης 60 εκατομμύρια ευρώ.

Ολυμπιακός (δανεισμός) 
Στις 3 Αυγούστου 2023, εντάχθηκε με μονοετή δανεισμό στον Ολυμπιακό.Πέτυχε το πρώτο του γκολ με τον  Ολυμπιακό στο δεύτερο αγώνα του τρίτου προκριματικού γύρου απέναντι στην Γκενκ βάζοντας το πιο σημαντικό γκολ της καριέρας του.

Εθνική ομάδα 
Στις 24 Μαρτίου 2021, ο Αλεξανδρόπουλος κλήθηκε στην Εθνική Ελλάδας από τον προπονητή Τζον φαν ΄τ Σχιπ για τους επερχόμενους προκριματικούς του Παγκοσμίου Κυπέλλου 2022 εναντίον της Ισπανίας και της Γεωργίας. Στις 28 Μαρτίου 2021, έκανε το ντεμπούτο του με την εθνική ομάδα ως αλλαγή σε φιλικό αγώνα με την Ονδούρα.

Τίτλοι

Με συλλόγους

Παναθηναϊκός 
 Κύπελλο Ελλάδος: 2021-2022

Ατομικοί 

 Νεαρός Ποδοσφαιριστής της Χρονιάς της Σούπερ Λιγκ Ελλάδας: 2021–22

Παραπομπές 

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ελλάδας Κ16
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδος
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ποδοσφαιριστές Σπόρτινγκ Λισαβόνας
Ποδοσφαιριστές Πριμέιρα Λίγκα
Ξένοι ποδοσφαιριστές στην Πορτογαλία
Έλληνες ποδοσφαιριστές στο εξωτερικό
Ποδοσφαιριστές Σπόρτινγκ Λισαβόνας Β
Ποδοσφαιριστές Ολυμπιακού Πειραιώς